'તારક મહેતા કા ઉલ્ટા ચશ્મા'માં ડો. હંસરાજ હાથીનું પાત્ર ભજવનાર કવિ કુમાર આઝાદનું ગઇકાલે મહારાષ્ટ્રના મીરા રોડ પર આવેલી વોકહાર્ટ હોસ્પિટલમાં હાર્ટએટેકથી મોત નિપજ્યું હતું. તેમણે આમિર ખાનની મેલા અને પરેશ રાવલ સાથે ફંટૂશ જેવી ફિલ્મોમાં કામ કર્યું હતું. આર જે આલોકે પોતાના ઓફિશિયલ ટ્વિટર એકાન્ટ દ્વારા આ જાણકારી શેર કરી હતી. કવિ કુમાર આઝાદના મોતથી આ સિરિયલના અને તેમના લાખો ચાહકોને ભારે આંચકો લાગ્યો છે.